ગત વર્ષોમાં સૉશિઅલ મીડિયાની કંપનીઓને વધુ ને વધુ તપાસનો સામનો કરવો પડી રહ્યો છે કારણકે ટીકાકારો વિશ્વભરમાં વધી રહેલી રાજકીય ખાઈને તેની સાથે જોડી રહ્યા છે. અનેક નિરીક્ષકોએ ૨૦૧૬ની અમેરિકાના પ્રમુખની ચૂંટણી અને બ્રૅક્ઝિટ લોકમતના પરિણામોને ફેસબૂકના આલ્ગૉરિધમે સર્જેલા વૈચારિક પડઘા કક્ષો સાથે જોડ્યાં હતાં તેમ જ ફેસબૂકના ન્યૂઝ ફીડમાં ફેલાવાતા ખોટા સમાચારો, ષડયંત્રોની કથાઓ અને પ્રચાર તેમજ વાસ્તવિક સમાચારો સાથે પણ જોડ્યાં હતાં.